# SÚŤAŽNÉ PODKLADY

**Rokovacie konanie so zverejnením**

podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(nadlimitná zákazka)

***KR-NZ-0565-24***

Predmet zákazky:

**Nákup komponentov, služieb a servisu pre výmenu telemetrických routerov**

Rokovacie konanie so zverejnením bolo vyhlásené v súlade s ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).

**Obsah:**

[SÚŤAŽNÉ PODKLADY 1](#_Toc191016118)

[A. Pokyny pre uchádzačov 3](#_Toc191016119)

[Časť I. 3](#_Toc191016120)

[INFORMÁCIE O OBSTARÁVATEĽOVI 3](#_Toc191016121)

[1. Identifikácia obstarávateľa 3](#_Toc191016122)

[Časť II. 3](#_Toc191016123)

[INFORMÁCIE O PREDMETE ZÁKAZKY 3](#_Toc191016124)

[2. Predmet zákazky 3](#_Toc191016125)

[3. Rozdelenie predmetu zákazky na časti s uvedením rozsahu plnenia predmetu zákazky v jednotlivých častiach: 4](#_Toc191016126)

[4. Miesto realizácie predmetu zákazky: 4](#_Toc191016127)

[5. Termín a lehota realizácie predmetu zákazky: 4](#_Toc191016128)

[6. Zmluva 4](#_Toc191016129)

[7. Zdroj finančných prostriedkov: 5](#_Toc191016130)

[Časť III. 5](#_Toc191016131)

[INFORMÁCIE O PONUKE 5](#_Toc191016132)

[Príprava ponuky 5](#_Toc191016133)

[8. Vyhotovenie ponuky 5](#_Toc191016134)

[9. Jazyk ponuky 6](#_Toc191016135)

[10. Variantné riešenie 6](#_Toc191016136)

[11. Mena a ceny uvádzané v ponuke, mena finančného plnenia 6](#_Toc191016137)

[12. Zábezpeka ponuky 7](#_Toc191016138)

[13. Ponuka 11](#_Toc191016139)

[14. Obsah ponuky 11](#_Toc191016140)

[Predkladanie ponuky 13](#_Toc191016141)

[15. Náklady na ponuku 13](#_Toc191016142)

[16. Oprávnenie predložiť ponuku - skupina dodávateľov 13](#_Toc191016143)

[17. Predloženie ponuky a odvolanie ponuky 14](#_Toc191016144)

[18. Miesto a lehota na predkladanie ponúk 14](#_Toc191016145)

[19. Lehota viazanosti ponuky 14](#_Toc191016146)

[Časť IV. 15](#_Toc191016147)

[INFORMÁCIE O POSTUPE VO VEREJNOM OBSTARÁVANÍ 15](#_Toc191016148)

[Dorozumievanie a vysvetľovanie 15](#_Toc191016149)

[20. Dorozumievanie 15](#_Toc191016150)

[21. Vysvetľovanie a doplnenie súťažných podkladov 15](#_Toc191016151)

[22. Otváranie ponúk 15](#_Toc191016152)

[Vyhodnocovanie ponúk 16](#_Toc191016153)

[23. Posúdenie a hodnotenie ponúk 16](#_Toc191016154)

[24. Vysvetľovanie ponúk, odôvodnenie mimoriadne nízkej ponuky 16](#_Toc191016155)

[25. Vylúčenie ponuky 16](#_Toc191016156)

[26. Vyhodnocovanie návrhov na plnenie kritérií, kritériá na hodnotenie ponúk a pravidlá ich uplatnenia 16](#_Toc191016157)

[27. Spôsob a zásady rokovania s uchádzačmi o ponukách 17](#_Toc191016158)

[28. Informácia o výsledku vyhodnotenia ponúk 19](#_Toc191016159)

[29. Uzatvorenie zmluvy 19](#_Toc191016160)

[B. Opis predmetu zákazky (Technické zadanie) 21](#_Toc191016161)

[C. Obchodné podmienky zabezpečenia predmetu zákazky 21](#_Toc191016162)

[D. Prílohy 21](#_Toc191016163)

# ***A. Pokyny pre uchádzačov***

##

## Časť I.

## INFORMÁCIE O OBSTARÁVATEĽOVI

### Identifikácia obstarávateľa

Obchodné meno: SPP – distribúcia, a.s.

Sídlo: Plátennícka 19013/2, 821 09 Bratislava – mestská časť Ružinov,

Slovenská republika

IČO: 35 910 739

Právna forma: Akciová spoločnosť zapísaná v Obchodnom registri Mestského súdu Bratislava III, Oddiel: Sa, Vložka číslo: 3481/B

Internetová adresa: [www.spp-distribucia.sk](http://www.spp-distribucia.sk)

Kontaktná osoba: JUDr. Jana Kumančíková

Telefón:  +421 2 2040 2167, +421 904 137 080

E-mail: jana.kumancikova@spp-distribucia.sk

(ďalej len ako „obstarávateľ“)

## Časť II.

## INFORMÁCIE O PREDMETE ZÁKAZKY

### Predmet zákazky

* 1. Názov predmetu zákazky je: **Nákup komponentov, služieb a servisu pre výmenu telemetrických routerov**.
	2. Predmetom zákazky je dodávka hardvérových komponentov, najmä zostáv pozostávajúcich z telemetrického routra a jeho príslušenstva a príslušného softvéru (manažovacieho nástroja pre hromadnú správu routrov) s možnosťou jeho prispôsobenia individuálnym podmienkam obstarávateľa vrátane príslušných licencií (sublicencií) k softvéru, ako aj poskytovanie servisu (vrátane dodávania náhradných dielov) a údržby virtuálnej privátnej telemetrickej siete (GSM/UMTS), ktorú budú tvoriť dodané zostavy telemetrických routerov a dodaný softvéru tak, aby bolo zabezpečené ich riadne a bezporuchové fungovanie (ďalej len „predmet plnenia“ alebo „predmet zákazky“).

Predmet plnenia je bližšie špecifikovaných v časti *B. Opis predmetu zákazky (Technické zadanie)* a v časti *C. Obchodné podmienky zabezpečenia predmetu* *zákazky* týchto súťažných podkladov.

* 1. Podrobné vymedzenie a bližší opis predmetu zákazky je uvedený v nasledujúcich častiach týchto súťažných podkladov:

*B.* *Opis predmetu zákazky (Technické zadanie),*

*C. Obchodné podmienky zabezpečenia predmetu zákazky.*

* 1. Označenie predmetu zákazky podľa kódov zo spoločného slovníka obstarávania (CPV):

|  |
| --- |
| Hlavný slovník: |
| 32440000-9 | Telemetrické a koncové zariadenia |
| 32441000-6  | Telemetrické zariadenia |

### Rozdelenie predmetu zákazky na časti s uvedením rozsahu plnenia predmetu zákazky v jednotlivých častiach:

* 1. Predpokladaná hodnota zákazky: **609 459,40 EUR**.
	2. Zákazka **nie je rozdelená na časti.**
	3. Odôvodnenie nerozdelenia zákazky na časti:

Obstarávateľ požaduje, aby úspešný uchádzač dodával predmet plnenia, pričom bližší opis predmetu zákazky je uvedený v týchto súťažných podkladoch a ich prílohách, s cieľom zabezpečiť svoje potreby a riadny chod obstarávateľa.

Obstarávateľ pred samotným vyhlásením verejného obstarávania na túto zákazku zvažoval vhodnosť rozdelenia predmetu zákazky, avšak rozhodol sa daný predmet zákazky nerozdeliť, a to z nasledovných dôvodov:

* prípadné rozdelenie zákazky na časti alebo vyhlásenie viacerých verejných obstarávaní by nutne neznamenalo rozšírenie potenciálneho relevantného trhu a rozšírenie okruhu záujemcov, resp. uchádzačov,
* najmä s ohľadom na špecifickosť charakteru predmetu zákazky, by rozdelenie predmetu zákazky po technickej stránke nebolo dobre možné a snaha o rozdelenie predmetu zákazky by bola nelogická, neúčelná a nehospodárna.
	1. Na zákazku bude uzatvorená zmluva:
* **Rámcová zmluva o dodaní HW a SW (zostavy telemetrických routrov, ich príslušenstvo a softvér na hromadnú správu routrov)** (ďalej aj „Rámcová zmluva 1“ alebo „Rámcová dohoda 1“),
* **Rámcová zmluva o poskytovaní služby servis a údržba virtuálnej privátnej telemetrickej siete (GSM/UMTS)** (ďalej aj „Rámcová zmluva 2“ alebo „Rámcová dohoda 2“),
* **Zmluva o externom pripojení s tretími stranami** (ďalej aj „Zmluva 3“) a
* **Zmluva o zabezpečení plnenia bezpečnostných opatrení a notifikačných povinností** (ďalej len „Zmluva 4“; Rámcová zmluva (dohoda) 1, Rámcová zmluva (dohoda) 2, Zmluva 3 a Zmluva 4 ďalej spoločne aj len ako „Zmluvy“)

s úspešným (jedným víťazným) uchádzačom. Uchádzač môže predložiť ponuku na zákazku, len ak podal žiadosť o účasť. Pokyny obstarávateľa ohľadom ponúk sú uvedené v III. časti týchto súťažných podkladov

### Miesto realizácie predmetu zákazky:

* 1. Miesto dodania predmetu zákazky sú objekty/pracoviská obstarávateľa alebo ktorékoľvek iné miesto na území Slovenskej republiky podľa uváženia obstarávateľa, pričom konkrétne miesto dodania predmetu zákazky obstarávateľ uvedie v Objednávke/Požiadavke na poskytnutie služby.

Miesto dodania predmetu zákazky je bližšie a podrobnejšie špecifikované v časti C. Obchodné *podmienky zabezpečenia predmetu zákazky* týchto súťažných podkladov.

### Termín a lehota realizácie predmetu zákazky:

* 1. Predávajúci je povinný dodať predmet zákazky v lehotách bližšie špecifikovaných v časti *C. Obchodné podmienky zabezpečenia predmetu zákazky* týchto súťažných podkladov.

### Zmluva

* 1. Typ zmluvy:
* Rámcová zmluva o dodaní HW a SW (zostavy telemetrických routrov, ich príslušenstvo a softvér na hromadnú správu routrov) podľa § 99 ZVO a podľa § 409 zákona č. 513/1991 Zb. Obchodný zákonník v znení neskorších predpisov (ďalej len „OBZ“),
* Rámcová zmluva o poskytovaní služby servis a údržba virtuálnej privátnej telemetrickej siete (GSM/UMTS) podľa § 99 ZVO a § 269 ods. 2 OBZ,
* Zmluva o externom pripojení s tretími stranami podľa § 269 ods. 2 zákona č. OBZ a
* Zmluva o zabezpečení plnenia bezpečnostných opatrení a notifikačných povinností podľa § 269 ods. 2 OBZ, § 19 a nasl. zákona č. 69/2018 Z. z. o kybernetickej bezpečnosti a o zmene a doplnení niektorých zákonov, § 9 a nasl. Vyhlášky Národného bezpečnostného úradu č. 362/2018 Z.z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení.
	1. Podrobné vymedzenie zmluvných podmienok na dodanie predmetu zákazky je uvedené v časti *C. Obchodné podmienky zabezpečenia predmetu zákazky* týchto súťažných podkladov, pričom o **všetkých zmluvných podmienkach je možné rokovať** podľa § 95 ods. 5 ZVO po podaní základných ponúk v súlade s ustanoveniami bodu 27. týchto súťažných podmienok (t. j. celý obsah štyroch Zmlúv je rokovateľný).

### Zdroj finančných prostriedkov:

* 1. Predmet zákazky bude financovaný z vlastných zdrojov obstarávateľa.
	2. Platba za predmet zákazky bude realizovaná formou bezhotovostného platobného styku na základe daňového dokladu vystaveného zmluvným partnerom.
	3. Splatnosť faktúr je do 60 dní odo dňa doručenia faktúry, pričom obstarávateľ pripúšťa možnosť rokovať o dĺžke lehoty splatnosti faktúr.

## Časť III.

## INFORMÁCIE O PONUKE

## Príprava ponuky

### Vyhotovenie ponuky

* 1. Ponuka musí byť vyhotovená a predložená v elektronickej forme v súlade s § 49 ods. 1 písm. a) a ods. 4 ZVO. Obstarávateľ určuje ako **komunikačný formát** pre dokumenty formát .pdf a zároveň akceptuje formáty stanovené (upravené) platnými a účinnými všeobecne záväznými právnymi predpismi pre dokumenty podpísané kvalifikovaným elektronickým podpisom, kvalifikovanou elektronickou pečaťou alebo transformované zaručenou konverziou.

Obstarávateľ dodáva, že**prílohu č. 1 (Návrh na plnenie kritérií) týchto súťažných podkladov je potrebné predložiť aj vo formátoch .xls/.xlsx** tak, aby boli editovateľné, pričom takto predložené dokumenty musia byť zhodné s dokumentami predloženými vo formáte podľa predchádzajúceho odseku tohto odseku 8.1 a v prípade rozdielu budú rozhodujúce dokumenty predložené vo formáte podľa predchádzajúceho odseku tohto odseku 8.1.

* 1. Záujemca označí prvú (úvodnú) stranu ponuky (tzv. **krycí list**):
		1. svojimi identifikačnými údajmi: obchodným menom/názvom, sídlom/miestom podnikania, IČO-m záujemcu alebo dodávateľov v prípade skupiny,
		2. označením názvu súťaže,
		3. informáciou, či uvedená ponuka **obsahuje alebo neobsahuje** dôverné informácie (ak áno, tak s uvedením spôsobu, akým tieto informácie označil, pričom záujemca môže označiť ako dôverné výhradne len informácie v zmysle § 22 ZVO a musí ich presne identifikovať, napr. odkazom na čísla strany, časti, body, odseky, texty obsahujúce dôverné informácie; ak nie, tak s uvedením tejto informácie, napr. vetou „Ponuka neobsahuje dôverné informácie“), pričom pre vylúčenie pochybností sa má zato, že ak záujemca informáciu, či predkladaná ponuka obsahuje alebo neobsahuje dôverné informácie alebo spôsob ich označenia a presnú identifikáciu neuvedie, predložená ponuka dôverné informácie neobsahuje,
		4. menom a priezviskom zodpovedného zamestnanca záujemcu na účely kontaktu s obstarávateľom, jeho telefónne číslo, e-mailovú adresu,
		5. podpisom záujemcu, resp. osoby oprávnenej konať v mene záujemcu (jeho štatutárny orgán, príp. iná osoba oprávnená konať v jeho mene v procese verejného obstarávania, pričom v takom prípade priloží aj príslušnú plnú moc).
	2. Záujemca berie na vedomie, že ponuka predložená v elektronickej podobe bude obstarávateľom zverejnená v profile bezodkladne po uzavretí Zmluvy s úspešným uchádzačom podľa § 64 ods. 1 písm. b) ZVO. V prípade, ak ponuka bude obsahovať informácie, ktoré uchádzač považuje za dôverné v zmysle § 22 ZVO, a ktoré za dôverné označil, budú tieto nezverejnené v súlade s platnými právnymi predpismi. V prípade, že ponuky budú obsahovať osobné údaje bude sa postupovať v súlade s platnými právnymi predpismi, najmä zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov, nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).
	3. Dokumenty tvoriace ponuku musia byť predložené ako **originály alebo úradne osvedčené kópie** alebo ako **výstupy zo zaručenej konverzie s príslušnou osvedčovacou doložkou**, a to vo **forme skenu** alebo vo **forme elektronických dokumentov s kvalifikovaným elektronickým podpisom alebo kvalifikovanou elektronickou pečaťou alebo transformované zaručenou konverziou** podľa platných a účinných všeobecne záväzných právnych predpisov, pokiaľ nie je určené inak, pričom tieto musia byť platné (t. j. pri elektronických dokumentoch musia byť po riadnom overení elektronického podpisu, resp. pečate vyhodnotené ako platné).

Obstarávateľ môže kedykoľvek počas priebehu verejného obstarávania požiadať uchádzača o predloženie originálu príslušného dokumentu tvoriaceho ponuku, úradne osvedčenej kópie originálu príslušného dokumentu alebo o predloženie dokumentu s príslušnou osvedčovacou doložkou, ktorý je výsledkom zaručenej konverzie, ak má pochybnosti o pravosti predloženého dokumentu alebo ak je to potrebné na zabezpečenie riadneho priebehu verejného obstarávania. Ak uchádzač nepredloží doklady v lehote určenej obstarávateľom, ktorá nesmie byť kratšia ako päť pracovných dní odo dňa doručenia žiadosti, obstarávateľ uchádzača vylúči.

### Jazyk ponuky

* 1. Ponuka a akékoľvek ďalšie dokumenty sa v tomto verejnom obstarávaní predkladajú **v slovenskom jazyku alebo v českom jazyku**, ak nie je ďalej uvedené inak. Ustanovenia § 20 ods. 20 a 21 ZVO a ostatné ustanovenia ZVO týmto nie sú dotknuté.

### Variantné riešenie

* 1. Obstarávateľ neumožňuje predloženie variantného riešenia v ponukách.
	2. Ak súčasťou ponuky bude aj variantné riešenie, variantné riešenie nebude zaradené do vyhodnotenia a bude sa naň hľadieť, akoby nebolo predložené.

### Mena a ceny uvádzané v ponuke, mena finančného plnenia

* 1. Záujemcom navrhovaná zmluvná cena za dodanie požadovaného predmetu zákazky, ak bude uvedená v ponuke uchádzača, bude vyjadrená **v mene euro a zaokrúhlená na 2 desatinné miesta**.
	2. Záujemca v Návrhu na plnenie kritérií (príloha č. 1 týchto súťažných podkladov) uvedie cenu (jednotkovú cenu v EUR bez DPH za príslušný obstarávaný predmet zákazky) v súlade s podmienkami stanovenými v týchto súťažných podkladoch. Záujemca berie na vedomie, že v prípade neuvedenia ceny v zmysle príslušných ustanovení týchto súťažných podkladov nebude ponuka platná a obstarávateľ na túto neprihliadne.

Záujemca zároveň jednotlivé ceny uvedené v Návrhu na plnenie kritérií uvedie aj v systéme JOSEPHINE prostredníctvom na to určených položiek, v prípade, ak tieto budú dostupné, pričom ceny uvedené v systéme JOSEPHINE musia byť zhodné s hodnotami uvedenými v Návrhu na plnenie kritérií a v prípade rozdielu budú rozhodujúce hodnoty uvedené v podpísanom Návrhu na plnenie kritérií.

* 1. Cena za obstarávaný predmet zákazky musí byť stanovená podľa zákona č.18/1996 Z. z. o cenách v znení neskorších predpisov a podľa vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č.18/1996 Z. z. o cenách v znení neskorších predpisov.
	2. K cenám za obstarávaný predmet zákazky bez DPH sa bude v priebehu dodávok plnení pripočítavať DPH vždy podľa platných a účinných právnych predpisov SR.
	3. Ak **je záujemca platiteľom dane z pridanej hodnoty** (ďalej len „DPH“), uvedie navrhovanú zmluvnú **cenu** **bez DPH**.
	4. Ak **záujemca nie je platiteľom DPH**, uvedie navrhovanú zmluvnú **cenu celkom** (netto cena). V prípade, že záujemca nebude v čase predkladania ponuky platiteľom DPH, avšak v nadväznosti na výšku hodnoty zákazky sa ním stane počas plnenia zmluvy, musí do ponuky uviesť takú cenu, ktorá bude pre účely tejto zákazky konečná i po prípadnom pripočítaní DPH po tom, ako sa stane platiteľom DPH. Je na zvážení záujemcu, ako konečnú cenu vypočíta (po zohľadnení ním predpokladaného obratu a s tým súvisiacej povinnosti na registráciu pre DPH), avšak cena, ktorú uvedie, bude pokladaná za konečnú z pohľadu v budúcnosti započítavanej DPH.
	5. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie Zmluvy, pričom pri zostavovaní ponuky najmä zváži a zahrnie všetky náklady spojené s plnením predmetu zákazky, ktoré môžu akýmkoľvek spôsobom ovplyvniť cenu a charakter ponuky alebo poskytnutia tovaru. V prípade, že uchádzač bude úspešný, nebude akceptovaný žiadny nárok uchádzača na zmenu ponuky (ceny) z dôvodu chýb a opomenutí jeho povinností.
	6. Záujemca berie na vedomie, že obstarávateľ v súlade s § 57 ods. 2 ZVO môže zrušiť verejné obstarávanie alebo jeho časť, ak navrhované ceny v predložených ponukách sú vyššie ako predpokladaná hodnota zákazky.

### Zábezpeka ponuky

1. Obstarávateľ vyžaduje zábezpeku pre viazanosť ponuky. Výška zábezpeky pre viazanosť ponuky je stanovená vo výške **10 000,- EUR** (slovom desať tisíc eur),

Spôsoby zloženia zábezpeky v zmysle § 46 ods. 1 ZVO sú:

* zloženie finančných prostriedkov na účet obstarávateľa alebo
* poskytnutie bankovej záruky alebo
* poskytnutie poistenia záruky.
1. Spôsob zloženia zábezpeky si záujemca vyberie podľa podmienok zloženia uvedených v odseku 12.3. týchto súťažných podkladov. Zábezpeka bude obstarávateľom akceptovaná iba v prípade, ak bude spĺňať podmienky jej zloženia uvedené v pododseku 12.3.1. alebo 12.3.2. alebo 12.3.3 týchto súťažných podkladov podľa príslušného spôsobu jej zloženia. Obstarávateľ si v prípade pochybností vyhradzuje právo overiť pravosť predložených dokladov preukazujúcich zloženie zábezpeky ako aj pravdivosť údajov v nich uvedených. Ak sa preukáže nepravosť týchto dokladov alebo nepravdivosť údajov v nich uvedených, zábezpeka nebude obstarávateľom akceptovaná. Ponuka, ktorej zábezpeka nebude obstarávateľom akceptovaná, bude vylúčená z verejného obstarávania.
2. **Podmienky zloženia zábezpeky**

12.3.1. **Zloženie finančných prostriedkov na účet obstarávateľa**

Zábezpeka vo forme finančných prostriedkov musí byť zložená v požadovanej výške na bankový účet obstarávateľa:

Banka: VÚB, a.s., Bratislava

číslo účtu: 995255/0200

IBAN: SK49 0200 0000 0000 0099 5255

SWIFT (BIC): SUBASKBX

VS: 56524

Účel platby: Zábezpeka VO – routery.

Finančné prostriedky musia byť v celej výške pripísané na účet obstarávateľa najneskôr do uplynutia lehoty na predkladanie ponúk podľa odseku 18.2 týchto súťažných podkladov, pričom riziko z oneskorenia prevodu finančných prostriedkov na účet obstarávateľa znáša záujemca.

Neskôr zložená zábezpeka nebude obstarávateľom akceptovaná. Pre uznanie zábezpeky vo forme finančných prostriedkov je rozhodujúci dátum pripísania finančných prostriedkov na účet obstarávateľa.

Doklad o zložení finančných prostriedkov (bankový príkaz na úhradu alebo výpis z účtu) musí byť predložený ako súčasť ponuky. V prípade, ak nebude doklad o zložení finančných prostriedkov na účet obstarávateľa súčasťou ponuky a zároveň nebude možné zábezpeku uchádzača spoľahlivo a jednoznačne identifikovať, bude ponuka uchádzača vylúčená z tohto verejného obstarávania.

Ponuka uchádzača, ktorý v prípade zloženia zábezpeky vo forme finančných prostriedkov na účet obstarávateľa nezloží zábezpeku v požadovanej výške, alebo ktorého finančné prostriedky budú na účet obstarávateľa pripísané po uplynutí lehoty na predkladanie ponúk, bude vylúčená z verejného obstarávania.

12.3.2. **Poskytnutie bankovej záruky**

Záujemca môže zložiť zábezpeku aj formou bankovej záruky podľa § 313 až § 322 Obchodného zákonníka. Banková záruka musí byť poskytnutá v požadovanej výške. Záručná listina môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou (ďalej len „banka“). Záujemca predloží záručnú listinu, v ktorej banka písomne vyhlási, že uspokojí obstarávateľa (označeného identifikačnými údajmi v súlade s bodom 1. Časť I. týchto súťažných podkladov) za uchádzača do výšky poskytnutej zábezpeky. Záručná listina musí byť predložená v pôvodnom jazyku a súčasne úradne preložená do slovenského jazyka (okrem prípadov, kedy je záručná listina vystavená v slovenskom jazyku alebo českom jazyku). Ak sa zistí rozdiel v ich obsahu, rozhodujúci je úradný preklad do slovenského jazyka.

Zo záručnej listiny musí vyplývať, že:

* banka uspokojí obstarávateľa, t.j. veriteľa, za uchádzača, t.j. dlžníka, v prípade prepadnutia jeho zábezpeky v prospech obstarávateľa v prípadoch  uvedených v ZVO,
* ide o neodvolateľnú, bezpodmienečnú bankovú záruku a bez námietok,
* banková záruka bude použitá na úhradu zábezpeky ponuky vo výške podľa odseku 12.1. týchto súťažných podkladov,
* banka sa zaväzuje zaplatiť vzniknutú pohľadávku do 10 dní odo dňa doručenia prvej výzvy obstarávateľa na jeho účet uvedený v pododseku 12.3.1. týchto súťažných podkladov, žiadne iné doklady nebudú k vykonaniu platby bankou vyžadované,
* banková záruka nadobúda platnosť dňom jej vystavenia bankou a vzniká najneskôr doručením záručnej listiny obstarávateľovi,
* platnosť bankovej záruky končí uplynutím lehoty viazanosti ponúk podľa odseku 19.2. týchto súťažných podkladov.

**Záručná listina musí byť súčasťou ponuky, a to v podobe originálu**, ktorý záujemca predloží obstarávateľovi v rámci ponuky a v zmysle pokynov uvedených nižšie . Ak záručná listina nebude súčasťou ponuky v podobe podľa predchádzajúcej vety, uchádzač bude z verejného obstarávania vylúčený.

Obstarávateľ zdôrazňuje, že záručná listina musí byť predložená ako originál, iný doklad sa neuznáva ako doklad o zložení zábezpeky vo forme bankovej záruky.

**Obstarávateľ upozorňuje, že dôkaz o bankovej záruke (originál záručnej listiny) musí byť obstarávateľovi doručený v lehote na predkladanie ponúk.**

**Originál záručnej listiny záujemca predloží (doručí):**

* + - * + **v elektronickej podobe prostredníctvom príslušného rozhrania (funkcionality) systému JOSEPHINE ako súčasť ponuky alebo**
				+ **v listinnej podobe poštou, kuriérom alebo osobne do podateľne** v úradných hodinách na adresu:

SPP – distribúcia, a.s.

JUDr. Jana Kumančíková

Plátennícka 2

821 09 Bratislava

Slovenská republika

V prípade osobného doručenia bude listina prevzatá v podateľni na vyššie uvedenej adrese v úradných hodinách.

Ak Záujemca predkladá originál záručnej listiny v listinnej podobe, predloží (doručí) záručnú listinu/y v uzavretej nepriehľadnej obálke/obale. Záujemca na obálke/obale, v ktorej predkladá (doručuje) záručnú listinu/y uvedie nasledovné údaje:

* meno kontaktnej osoby obstarávateľa a adresu obstarávateľa, ktoré sú uvedené v tomto pododseku týchto súťažných podkladov, prípadne adresu obstarávateľa uvedenú vo výzve na predkladanie ponúk,
* označenie uchádzača (obchodné meno alebo názov, sídlo alebo miesto podnikania), v prípade skupiny dodávateľov je potrebné uviesť „Skupina dodávateľov“ a označiť vedúceho člena skupiny,
* označenie: „SÚŤAŽ – NEOTVÁRAŤ“,
* označenie súťaže: “Telemetrické routery“.

Ak banková záruka poskytnutá za uchádzača nebude spĺňať všetky vyššie uvedené požiadavky, nebude obstarávateľom akceptovaná ako zábezpeka a obstarávateľ vylúči ponuku takéhoto uchádzača.

Obstarávateľ si v prípade pochybností vyhradzuje právo overiť poskytnutie bankovej záruky v banke, ktorá záruku poskytuje. V prípade, že na výzvu obstarávateľa banka nepotvrdí poskytnutie záruky za uchádzača v požadovanej výške, podmienkach a lehote trvania, zábezpeka nebude obstarávateľom akceptovaná a obstarávateľ vylúči ponuku takéhoto uchádzača.

Bankové poplatky súvisiace so zložením a/alebo vrátením zábezpeky znáša v plnej miere uchádzač.

12.3.3. **Poskytnutie poistenia záruky**

Záujemca môže zložiť zábezpeku aj formou poistenia záruky v požadovanej výške. Poistenie záruky záujemcu môže byť poskytnuté poisťovňou so sídlom v Slovenskej republike alebo pobočkou zahraničnej poisťovne v Slovenskej republike alebo zahraničnou poisťovňou (ďalej len „poisťovňa“) v súlade so zákonom č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov alebo ekvivalentným právnym predpisom z inej členskej krajiny a preukazuje sa dokladom vystaveným poisťovňou na účely poistenia záruky (ďalej len „poistná záruka“).

Záujemca predloží poistnú záruku, v rámci ktorej poisťovňa vyhlási, že uspokojí obstarávateľa (označeného identifikačnými údajmi v súlade s bodom 1. Časť I. týchto súťažných podkladov) za uchádzača do výšky poskytnutej zábezpeky. Poistná záruka musí byť predložená v pôvodnom jazyku a súčasne úradne preložená do slovenského jazyka (okrem prípadov, kedy je poistná záruka vystavená v slovenskom jazyku alebo českom jazyku). Ak sa zistí rozdiel v ich obsahu, rozhodujúci je úradný preklad do slovenského jazyka.

Z poistnej záruky musí vyplývať, že:

* poisťovňa uspokojí obstarávateľa, t.j. veriteľa, za uchádzača, t.j. dlžníka, v prípade prepadnutia jeho zábezpeky v prospech obstarávateľa v prípadoch  uvedených v ZVO,
* ide o neodvolateľnú, bezpodmienečnú poistnú záruku, a to bez námietok,
* poistenie záruky bude použité na úhradu zábezpeky ponuky vo výške podľa odseku 12.1. týchto súťažných podkladov,
* poisťovňa sa zaväzuje zaplatiť vzniknutú pohľadávku do 10 dní odo dňa doručenia prvej výzvy obstarávateľa na jeho účet uvedený v pododseku 12.3.1. týchto súťažných podkladov, žiadne iné doklady nebudú k vykonaniu platby poisťovňou vyžadované,
* poistenie záruky nadobúda platnosť dňom jej vystavenia, resp. potvrdenia poisťovňou a vzniká najneskôr doručením poistnej záruky obstarávateľovi,
* platnosť poistenia záruky končí uplynutím lehoty viazanosti ponúk podľa odseku 19.2. týchto súťažných podkladov.

**Poistná záruka musí byť súčasťou ponuky, a to v podobe originálu**, ktorý záujemca predloží obstarávateľovi v zmysle pokynov uvedených nižšie. Ak poistná záruka nebude súčasťou ponuky v podobe podľa predchádzajúcej vety, uchádzač bude z verejného obstarávania vylúčený.

Obstarávateľ zdôrazňuje, že poistná záruka musí byť predložená ako originál, iný doklad sa neuznáva ako doklad o zložení zábezpeky vo forme poistnej záruky.

**Obstarávateľ upozorňuje, že dôkaz o poistení záruky (originál poistnej záruky) musí byť obstarávateľovi doručený v lehote na predkladanie ponúk.**

**Originál poistnej záruky záujemca predloží (doručí):**

* + - * + **v elektronickej podobe prostredníctvom príslušného rozhrania (funkcionality) systému JOSEPHINE ako súčasť ponuky alebo**
				+ **v listinnej podobe poštou, kuriérom alebo osobne do podateľne** v úradných hodinách na adresu:

SPP – distribúcia, a.s.

JUDr. Jana Kumančíková

Plátennícka 2

821 09 Bratislava

Slovenská republika

V prípade osobného doručenia bude listina prevzatá v podateľni na vyššie uvedenej adrese v úradných hodinách.

Ak Záujemca predkladá originál poistnej záruky v listinnej podobe, predloží (doručí) poistnú záruku v uzavretej nepriehľadnej obálke/obale. Záujemca na obálke/obale, v ktorej predkladá (doručuje) poistnú záruku uvedie nasledovné údaje:

* meno kontaktnej osoby obstarávateľa a adresu obstarávateľa, ktoré sú uvedené v tomto pododseku týchto súťažných podkladov, prípadne adresu obstarávateľa uvedenú vo výzve na predkladanie ponúk,
* označenie uchádzača (obchodné meno alebo názov, sídlo alebo miesto podnikania), v prípade skupiny dodávateľov je potrebné uviesť „Skupina dodávateľov“ a označiť vedúceho člena skupiny,
* označenie: „SÚŤAŽ – NEOTVÁRAŤ“,
* označenie súťaže: “Telemetrické routery“.

Ak poistná záruka poskytnutá za uchádzača nebude spĺňať všetky vyššie uvedené požiadavky, nebude obstarávateľom akceptovaná ako zábezpeka a obstarávateľ vylúči ponuku takéhoto uchádzača.

Obstarávateľ si v prípade pochybností vyhradzuje právo overiť poskytnutie poistnej záruky v poisťovni, ktorá poistnú záruku poskytuje. V prípade, že na výzvu obstarávateľa poisťovňa nepotvrdí poskytnutie poistnej záruky za uchádzača v požadovanej výške, podmienkach a lehote trvania, zábezpeka nebude obstarávateľom akceptovaná a obstarávateľ vylúči ponuku takéhoto uchádzača.

Akékoľvek poplatky súvisiace so zložením a/alebo vrátením zábezpeky znáša v plnej miere uchádzač.

1. **Podmienky vrátenia alebo uvoľnenia zábezpeky**

Obstarávateľ uvoľní alebo vráti uchádzačovi zábezpeku do 7 dní odo dňa:

* uplynutia lehoty viazanosti ponúk,
* márneho uplynutia lehoty na doručenie námietky, ak ho obstarávateľ vylúčil z verejného obstarávania, alebo ak obstarávateľ zruší použitý postup zadávania zákazky,
* uzavretia Zmluvy s úspešným uchádzačom.
1. **Prepadnutie zábezpeky v prospech obstarávateľa**

Zábezpeka prepadne v prospech obstarávateľa, ak uchádzač v lehote viazanosti ponúk:

* odstúpi od svojej ponuky,
* neposkytne súčinnosť alebo odmietne uzavrieť Zmluvu podľa § 56 ods. 8 až 12 ZVO.

### Ponuka

* 1. Ponuku je oprávnený predložiť záujemca, ktorý splnil podmienky účasti v tomto verejnom obstarávaní, v rozsahu a v lehote uvedenej v oznámení o vyhlásení verejného obstarávania, ktoré sú bližšie špecifikované v prílohe č. 4 týchto súťažných podkladov a obstarávateľ ho vyzval na jej predloženie. Ponuka musí byť vyhotovená v zmysle bodu 8. súťažných podkladov a obsahovať dokumenty v zmysle bodu 14. súťažných podkladov.
	2. Podrobné vymedzenie predmetu obstarávania (predmet zákazky) tvorí *Časť B. Opis predmetu zákazky* súťažných podkladov a *Časť C. Obchodné podmienky zabezpečenia predmetu zákazky*.
	3. Predložením ponuky uchádzač súhlasí s podmienkami uvedenými v oznámení o vyhlásení verejného obstarávania a v týchto súťažných podkladoch a ich prílohách.
	4. Ponuka predložená uchádzačom musí byť vypracovaná v súlade s podmienkami uvedenými v oznámení o vyhlásení verejného obstarávania a v týchto súťažných podkladoch a nesmie obsahovať žiadne výhrady týkajúce sa podmienok súťaže.

### Obsah ponuky

* 1. **Ponuka musí obsahovať:**
1. **Sprievodný, tzv. krycí list** s uvedením údajov podľa odseku 8.3 týchto súťažných podkladov, podpísaný uchádzačom, resp. osobou oprávnenou konať v mene uchádzača (napr. jeho štatutárnym orgánom, prokuristom alebo inou osobou, ktorá je oprávnená konať v jeho mene, pričom v tomto prípade je nevyhnutné priložiť príslušnú plnú moc).
2. **Čestné vyhlásenie uchádzača alebo čestné vyhlásenie každého člena skupiny dodávateľov**, že sa riadne oboznámil so všetkými podmienkami stanovenými obstarávateľom v oznámení o vyhlásení verejného obstarávania a v súťažných podkladoch verejného obstarávania a ich prílohách a tieto v celom rozsahu akceptuje a súhlasí s nimi, že všetky ním uvedené údaje, predložené doklady a dokumenty sú platné a pravdivé, že dokumenty v rámci predloženej ponuky, ktoré boli do verejného obstarávania predložené elektronicky prostredníctvom systému JOSEPHINE, sú zhodné s originálnymi dokumentmi, a že uchádzač alebo člen skupiny dodávateľov nie je v zadaní predmetnej zákazky členom inej skupiny dodávateľov, ktorá predkladá ponuku, podpísané uchádzačom alebo členom skupiny dodávateľov, resp. osobou oprávnenou konať v mene uchádzača alebo člena skupiny dodávateľov (napr. jeho štatutárnym orgánom alebo inou osobou, ktorá je oprávnená konať v jeho mene, pričom v tomto prípade je nevyhnutné priložiť príslušnú plnú moc), a to podľa vzoru uvedeného v prílohe č. 3 týchto súťažných podkladov. Upozorňujeme, že v prípade skupiny dodávateľov musí čestné vyhlásenie podľa tohto písmena odseku 14.1 týchto súťažných podkladov predložiť každý člen skupiny dodávateľov osobitne,
3. **Doklad o zložení zábezpeky** v zmysle odseku 12.3. týchto súťažných podkladov,
4. V prípade skupiny dodávateľov **aj vyhlásenie skupiny dodávateľov** podľa vzoru uvedeného v prílohe č. 2 týchto súťažných podkladov, podpísané členom skupiny dodávateľov, resp. osobou oprávnenou konať v mene člena skupiny dodávateľov (napr. jeho štatutárnym orgánom alebo inou osobou, ktorá je oprávnená konať v jeho mene, pričom v tomto prípade je nevyhnutné priložiť príslušnú plnú moc).
5. **Návrh na plnenie kritérií** na hodnotenie ponúk podľa vzoru uvedeného v prílohe č. 1 týchto súťažných podkladov s doplnenými údajmi/hodnotami vo všetkých žltých poliach, podpísaný uchádzačom, resp. osobou oprávnenou konať v mene uchádzača (napr. jeho štatutárnym orgánom, prokuristom alebo inou osobou, ktorá je oprávnená konať v jeho mene, pričom v tomto prípade je nevyhnutné priložiť príslušnú plnú moc).

V prípade skupiny dodávateľov musí byť návrh na plnenie kritérií na hodnotenie ponúk podpísaný každým členom skupiny, resp. osobou oprávnenou konať v mene daného člena skupiny (napr. jeho štatutárnym orgánom, prokuristom alebo inou osobou, ktorá je oprávnená konať v jeho mene, pričom v tomto prípade je nevyhnutné priložiť príslušnú plnú moc, pričom takouto osobou môže byť aj člen skupiny, ktorý bude splnomocnený konať v danej veci za členov skupiny, t.j. vedúci člen).

1. **Podpísaný návrh Rámcovej dohody 1, spolu so všetkými jej prílohami** (a to bez pripomienok s ohľadom na ustanovenia odsekov 6.2 a 27.11 súťažných podkladov) tak, ako sú uvedené v časti *C.* *Obchodné podmienky zabezpečenia predmetu zákazky* týchto súťažných podkladov, obsahujúci záväzok uchádzača dodávať obstarávateľovi predmet zákazky za cenu v zmysle podmienok uvedených v ponuke a v Zmluve a jej prílohách a za ďalších podmienok stanovených v týchto súťažných podkladoch, a to **pozor dôležité***,*
	* + - * **s uvedením cien za predmet zákazky (v prílohe č. 3 Rámcovej dohody 1)***,*
				* **s uvedením (doplnením) údajov v žltých poliach (uvedených v Rámcovej dohode 1, ako aj v jej prílohách)** **a**
				* **s doplnením príloh č. 2.**

**Návrh Rámcovej dohody 1 musí byť podpísaný uchádzačom, resp. osobou oprávnenou konať v mene uchádzača** (napr. jeho štatutárnym orgánom, prokuristom alebo inou osobou, ktorá je oprávnená konať v jeho mene, pričom v tomto prípade je nevyhnutné priložiť príslušnú plnú moc).

V prípade skupiny dodávateľov musí byť návrh zmluvy podpísaný **každým členom skupiny, resp. osobou oprávnenou konať v mene daného člena skupiny** (napr. jeho štatutárnym orgánom, prokuristom alebo inou osobou, ktorá je oprávnená konať v jeho mene, pričom v tomto prípade je nevyhnutné priložiť príslušnú plnú moc, pričom takouto osobou môže byť aj člen skupiny, ktorý bude splnomocnený konať v danej veci za členov skupiny, t.j. vedúci člen).

1. **Podpísaný návrh Rámcovej dohody 2, spolu so všetkými jej prílohami** (a to bez pripomienok s ohľadom na ustanovenia odsekov 6.2 a 27.11 súťažných podkladov) tak, ako sú uvedené v časti *C.* *Obchodné podmienky zabezpečenia predmetu zákazky* týchto súťažných podkladov, obsahujúci záväzok uchádzača dodávať obstarávateľovi predmet zákazky za cenu v zmysle podmienok uvedených v ponuke a v Zmluve a jej prílohách a za ďalších podmienok stanovených v týchto súťažných podkladoch, a to **pozor dôležité***,*
	* + - * **s uvedením cien za predmet zákazky (v prílohe č. 2 Rámcovej dohody 2),**
				* **s uvedením (doplnením) údajov v žltých poliach (uvedených v Rámcovej dohode 2, ako aj v jej prílohách) a**

**Návrh Rámcovej dohody 2 musí byť podpísaný uchádzačom, resp. osobou oprávnenou konať v mene uchádzača** (napr. jeho štatutárnym orgánom, prokuristom alebo inou osobou, ktorá je oprávnená konať v jeho mene, pričom v tomto prípade je nevyhnutné priložiť príslušnú plnú moc).

V prípade skupiny dodávateľov musí byť návrh zmluvy podpísaný **každým členom skupiny, resp. osobou oprávnenou konať v mene daného člena skupiny** (napr. jeho štatutárnym orgánom, prokuristom alebo inou osobou, ktorá je oprávnená konať v jeho mene, pričom v tomto prípade je nevyhnutné priložiť príslušnú plnú moc, pričom takouto osobou môže byť aj člen skupiny, ktorý bude splnomocnený konať v danej veci za členov skupiny, t.j. vedúci člen).

1. **Podpísaný návrh Zmluvy 3** (a to bez pripomienok s ohľadom na ustanovenia odsekov 6.2 a 27.11 súťažných podkladov) tak, ako je uvedená v časti *C.* *Obchodné podmienky zabezpečenia predmetu zákazky* týchto súťažných podkladov, a to **pozor dôležité***,*
	* + - * **s uvedením (doplnením) údajov v žltých poliach (uvedených v Zmluve 3).**

**Návrh Zmluvy 3 musí byť podpísaný uchádzačom, resp. osobou oprávnenou konať v mene uchádzača** (napr. jeho štatutárnym orgánom, prokuristom alebo inou osobou, ktorá je oprávnená konať v jeho mene, pričom v tomto prípade je nevyhnutné priložiť príslušnú plnú moc).

1. **Podpísaný návrh Zmluvy 4** (a to bez pripomienok s ohľadom na ustanovenia odsekov 6.2 a 27.11 súťažných podkladov) tak, ako je uvedená v časti *C.* *Obchodné podmienky zabezpečenia predmetu zákazky* týchto súťažných, a to **pozor dôležité***,*
	* + - * **s uvedením (doplnením) údajov v žltých poliach (uvedených v Zmluve 4).**

**Návrh Zmluvy 4 musí byť podpísaný uchádzačom, resp. osobou oprávnenou konať v mene uchádzača** (napr. jeho štatutárnym orgánom, prokuristom alebo inou osobou, ktorá je oprávnená konať v jeho mene, pričom v tomto prípade je nevyhnutné priložiť príslušnú plnú moc).

V prípade skupiny dodávateľov musí byť návrh zmluvy podpísaný **každým členom skupiny, resp. osobou oprávnenou konať v mene daného člena skupiny** (napr. jeho štatutárnym orgánom, prokuristom alebo inou osobou, ktorá je oprávnená konať v jeho mene, pričom v tomto prípade je nevyhnutné priložiť príslušnú plnú moc, pričom takouto osobou môže byť aj člen skupiny, ktorý bude splnomocnený konať v danej veci za členov skupiny, t.j. vedúci člen).

Dokumenty tvoriace ponuku je potrebné **predložiť vo formáte .pdf** alebo vo formátoch, stanovených (upravený) platnými a účinnými všeobecne záväznými právnymi predpismi pre dokumenty podpísané kvalifikovaným elektronickým podpisom, kvalifikovanou elektronickou pečaťou alebo transformované zaručenou konverziou, pričom dokumenty uvedené pod písm. f) tohto bodu súťažných podkladov – **Návrh na plnenie kritérií je potrebné predložiť vo formátoch .xls/.xlsx** (bod 8.1 súťažných podkladov).

## Predkladanie ponuky

### Náklady na ponuku

* 1. Všetky náklady a výdavky spojené s prípravou a predložením ponuky znáša záujemca bez finančného nároku voči obstarávateľovi, a to bez ohľadu na výsledok verejného obstarávania. Ponuky doručené predpísaným spôsobom v lehote na predkladanie ponúk sa uchádzačom nevracajú a zostávajú ako súčasť dokumentácie vyhláseného verejného obstarávania, ak nie je výslovne uvedené inak.

### Oprávnenie predložiť ponuku - skupina dodávateľov

* 1. Uchádzačom (záujemcom) môže byť fyzická osoba, právnická osoba, ako aj skupina fyzických osôb a/alebo právnických osôb, vystupujúcich voči obstarávateľovi spoločne (skupina dodávateľov).

* 1. Obstarávateľ umožňuje skupine dodávateľov účasť vo verejnom obstarávaní v zmysle § 37 ods. 1 ZVO. V prípade prijatia súťažnej ponuky skupiny dodávateľov nebude obstarávateľ vyžadovať od tejto skupiny, aby vytvorila právnu formu v zmysle § 37 ods. 2 ZVO. Jednotliví členovia skupiny budú zaviazaní spoločne a nerozdielne.
	2. V prípade, ak sa tejto zákazky zúčastní skupina dodávateľov, resp. ak skupina dodávateľov predloží ponuku, uvedie to vo svojej ponuke na samostatnom liste vo forme vyhlásenia, ktorého vzor tvorí prílohu č. 2 týchto súťažných podkladov, ktorý bude podpísaný oprávnenými zástupcami všetkých členov skupiny. V tomto liste zároveň určia (splnomocnia) spomedzi seba jedného člena skupiny, s ktorým bude obstarávateľ komunikovať, a ktorý bude zastupovať všetkých členov skupiny v celom procese tohto verejného obstarávania. Obstarávateľ bude teda oprávnený komunikovať len s určeným členom (vedúcim členom), a nie so všetkými členmi skupiny.
	3. V prípade, ak uchádzačom bude skupina dodávateľov v zmysle § 37 ZVO, návrh Zmluvy, ktorý bude predkladať úspešný uchádzač – skupina dodávateľov, bude podpísaný každým členom skupiny dodávateľov, resp. osobou oprávnenou konať v mene daného člena skupiny dodávateľov a v čl. I návrhu zmluvy budú uvedené údaje každého člena skupiny dodávateľov samostatne alebo bude podpísaný splnomocneným zástupcom skupiny dodávateľov, pričom takýto zástupca je povinný predložiť príslušnú plnú moc, v ktorej bude výslovne uvedené, že sa plnomocenstvo vzťahuje aj na podpis Zmluvy s obstarávateľom, pričom v čl. I návrhu zmluvy budú taktiež uvedené údaje každého člena skupiny dodávateľov samostatne. Originál plnomocenstva predloží skupina dodávateľov najneskôr pri podpise zmluvy.

### Predloženie ponuky a odvolanie ponuky

* 1. Každý záujemca môže vo verejnom obstarávaní predložiť iba jednu ponuku. Ak uchádzač v lehote na predkladanie ponúk predloží viac ponúk, obstarávateľ prihliada len na ponuku, ktorá bola predložená ako posledná a na ostatné ponuky hľadí rovnako ako na ponuky, ktoré boli predložené po lehote na predkladanie ponúk.
	2. Záujemca je povinný predložiť ponuku **elektronicky**, a to prostredníctvom systému JOSEPHINE **cez príslušné funkčné rozhranie**, ak nie je výslovne uvedené inak.
	3. Obstarávateľ zdôrazňuje, že pre účely predkladania ponúk, ako aj iných dokumentov (napr. žiadostí o účasť) v tomto verejnom obstarávaní (súťaži) je potrebné, aby sa každý záujemca **zaregistroval** do systému JOSEPHINE a **zároveň autentifikoval**, inak záujemca nezíska prístup do tohto verejného obstarávania v systéme JOSEPHINE a nebude tak môcť predložiť žiadosť o účasť, ponuku a ani žiadny iný dokument. Záujemca má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID), a to podľa pravidiel uvedených v prílohe č. 5 týchto súťažných podkladov. Účasť záujemcu v tomto verejnom obstarávaní nie je možná bez jeho **zaregistrovania** sa do systému JOSEPHINE a jeho riadnej **autentifikácie** (podľa pravidiel uvedených v prílohe č. 5 týchto súťažných podkladov).
	4. Ponuku môže predložiť len záujemca, ktorému bola zaslaná výzva na predloženie ponuky, pričom túto obstarávateľ zašle elektronicky prostredníctvom systému JOSEPHINE, prostredníctvom na to určenej funkcionality.
	5. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky a vložení novej ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky v systéme JOSEPHINE).

### Miesto a lehota na predkladanie ponúk

* 1. Ponuky je potrebné predložiť elektronicky (prostredníctvom príslušného funkčného rozhrania systému JOSEPHINE) v súlade s bodom 17. týchto súťažných podkladov.
	2. Lehota na predkladanie ponúk bude uvedená vo výzve na predkladanie ponúk. Lehota na predkladanie ponúk môže byť určená dohodou so záujemcami v prípade, ak všetci budú mať rovnaký čas na prípravu a predkladanie ponúk. Ak nebude možné dosiahnuť dohodu o lehote na predkladanie ponúk podľa predchádzajúcej vety, obstarávateľ určí lehotu, ktorá nebude kratšia ako 10 dní odo dňa odoslania výzvy na predkladanie ponúk. V tejto lehote musia byť ponuky doručené.
	3. Ponuka doručená inak ako podľa bodu 17. a tohto bodu týchto súťažných podkladov sa bude považovať za nedoručenú. Ponuka musí byť doručená najneskôr do uplynutia lehoty na predkladanie ponúk. Riziko z oneskorenia doručenia ponuky v plnej miere znáša záujemca.

### Lehota viazanosti ponuky

* 1. Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej obstarávateľom.
	2. Lehota viazanosti ponúk je 12 mesiacov od uplynutia lehoty na predkladanie ponúk.

## Časť IV.

## INFORMÁCIE O POSTUPE VO VEREJNOM OBSTARÁVANÍ

## Dorozumievanie a vysvetľovanie

### Dorozumievanie

* 1. Komunikácia, predkladanie dokumentov, poskytovanie vysvetlení a dorozumievanie medzi obstarávateľom a uchádzačmi, resp. záujemcami, sa bude uskutočňovať v súlade so ZVO a týmito súťažnými podkladmi. Dorozumievacím jazykom v súťaži je slovenský jazyk alebo český jazyk.
	2. Komunikácia, predkladanie dokumentov, poskytovanie vysvetlení a dorozumievanie medzi obstarávateľom a uchádzačom, resp. záujemcom sa **uskutočňuje elektronicky prostredníctvom systému JOSEPHINE**, pričom originál záručnej listiny alebo poistenia záruky môže uchádzač predložiť v listinnej podobe, a to v súlade s bodom 12. týchto súťažných podkladov.

### Vysvetľovanie a doplnenie súťažných podkladov

* 1. V prípade potreby objasniť alebo vysvetliť informácie potrebné pre vypracovanie ponuky a na preukázanie splnenia podmienok účasti môže ktorýkoľvek zo záujemcov, resp. uchádzačov, požiadať o ich vysvetlenie v zmysle § 48 ZVO priamo u obstarávateľa, a to elektronicky prostredníctvom systému JOSEPHINE.
	2. Obstarávateľ bezodkladne poskytne vysvetlenie informácií potrebných na vypracovanie ponuky, návrhu a na preukázanie splnenia podmienok účasti všetkým uchádzačom, resp. záujemcom, ktorí sú mu známi, najneskôr však 6 dní pred uplynutím lehoty na predkladanie ponúk alebo lehoty na predloženie dokladov preukazujúcich splnenie podmienok účasti za predpokladu, že o vysvetlenie uchádzač, resp. záujemca požiada dostatočne vopred; ak sa použije zrýchlený postup z dôvodu naliehavej udalosti, je táto lehota štyri dni. Obstarávateľ poskytne písomné vysvetlenie elektronicky prostredníctvom systému JOSEPHINE. Požiadavky na vysvetlenie doručené inak ako je uvedené v tomto bode 21. týchto súťažných podkladov, sa budú považovať za nedoručené. V prípade, ak bude obstarávateľovi doručená požiadavka na vysvetlenie súťažných podkladov v inom než slovenskom alebo českom jazyku, obstarávateľ nie je povinný na túto požiadavku podať vysvetlenie.
	3. Ak vznikne zo strany obstarávateľa potreba vykonať v dokumentoch potrebných na vypracovanie ponuky podstatnú zmenu alebo ak obstarávateľ vysvetlenie informácií potrebných na vypracovanie ponuky neposkytne v lehotách podľa § 48 ZVO aj napriek tomu, že bolo vyžiadané dostatočne vopred, obstarávateľ primerane predĺži lehotu na predkladanie ponúk. O úprave alebo doplnení dokumentov potrebných na vypracovanie ponuky a o primeranom predĺžení lehoty na predkladanie ponuky budú všetci záujemcovia upozornení elektronicky prostredníctvom systému JOSEPHINE. Akékoľvek doplnenie a spresnenie sa stáva súčasťou dokumentov potrebných na vypracovanie ponuky. V prípade, že si uchádzač, resp. záujemca vysvetlenie informácií potrebných na vypracovanie ponuky nevyžiadal dostatočne vopred podľa odseku 21.2 týchto súťažných podkladov alebo jeho význam je z hľadiska prípravy ponuky nepodstatný, obstarávateľ nie je povinný predĺžiť lehotu na predkladanie ponúk.
	4. Doručovanie písomností týkajúcich sa komunikácie sa bude uskutočňovať spôsobom uvedeným v bode 20. týchto súťažných podkladov.

### Otváranie ponúk

* 1. Proces otvárania ponúk bude obstarávateľ realizovať v súlade s § 52 ZVO za účasti komisie zriadenej a vymenovanej obstarávateľom v zmysle § 51 ZVO na vyhodnotenie ponúk ako aj na vyhodnotenie splnenia podmienok účasti záujemcov podľa § 40 ods. 16 ZVO (ďalej len „komisia“).
	2. Otváranie ponúk vykoná komisia v systéme JOSEPHINE. Po otvorení ponúk sa vykonajú všetky úkony podľa ZVO.
	3. Komisia vykoná otváranie ponúk na mieste a v čase uvedenom v oznámení o vyhlásení verejného obstarávania alebo vo výzve na predkladanie konečných ponúk.
	4. Obstarávateľ umožní účasť na otváraní ponúk všetkým uchádzačom, ktorí predložili ponuku v lehote na predkladanie ponúk alebo v lehote na predkladanie konečných ponúk. Podľa § 52 ZVO ak sa ponuky predkladajú elektronicky, umožnením účasti na otváraní ponúk sa rozumie ich sprístupnenie prostredníctvom funkcionality elektronického prostriedku všetkým uchádzačom, ktorí predložili ponuku určeným spôsobom komunikácie. Komisia zverejní počet predložených ponúk a návrhy na plnenie kritérií, ktoré sa dajú vyjadriť číslom. Ostatné údaje uvedené v ponuke vrátane obchodného mena alebo názvu, sídla, miesta podnikania alebo adresy pobytu všetkých uchádzačov sa nezverejňujú.
	5. Obstarávateľ najneskôr do 5 pracovných dní odo dňa otvárania ponúk alebo konečných ponúk pošle prostredníctvom systému JOSEPHINE všetkým uchádzačom, ktorí predložili ponuky v lehote na predkladanie ponúk alebo v lehote na predkladanie konečných ponúk, zápisnicu z ich otvárania, ktorej obsahom budú údaje zverejnené podľa predchádzajúceho odseku týchto súťažných podkladov.
	6. Obstarávateľ upozorňuje, že účasť na otváraní ponúk umožní len tým uchádzačom, ktorí predložili ponuku (v lehote na predkladanie ponúk alebo v lehote na predkladanie konečných ponúk).

## Vyhodnocovanie ponúk

### Posúdenie a hodnotenie ponúk

* 1. Komisia posúdi a vyhodnotí ponuky v zmysle § 53 ZVO.

### Vysvetľovanie ponúk, odôvodnenie mimoriadne nízkej ponuky

* 1. Komisia písomne požiada v zmysle § 53 ods. 1 ZVO uchádzača o vysvetlenie ponuky, ak identifikuje nezrovnalosti alebo nejasnosti v informáciách alebo dôkazoch, ktoré uchádzač v ponuke poskytol a ak je to potrebné, požiada aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní. Uchádzač musí doručiť vysvetlenie ponuky do dvoch pracovných dní odo dňa odoslania žiadosti, pokiaľ komisia neurčila dlhšiu lehotu, v zmysle § 53 ods. 4 písm. c) ZVO.
	2. Ak sa niektorá ponuka bude javiť ako mimoriadne nízka v zmysle § 53 ods. 2 ZVO, komisia písomne požiada uchádzača o vysvetlenie týkajúce sa tej časti ponuky, ktoré sú pre jej cenu podstatné v rozsahu podľa § 53 ods. 2 ZVO. Uchádzač musí doručiť odôvodnenie mimoriadne nízkej ponuky do piatich pracovných dní odo dňa doručenia žiadosti, pokiaľ komisia neurčila dlhšiu lehotu.
	3. Komisia zohľadní vysvetlenie ponuky uchádzačom v súlade s požiadavkami podľa ZVO alebo odôvodnenie mimoriadne nízkej ponuky uchádzačom, ktoré vychádza z predložených dôkazov.

### Vylúčenie ponuky

Obstarávateľ vylúči ponuku v súlade s ustanovením § 53 ods. 4 ZVO. Uchádzačovi bude písomne oznámené vylúčenie jeho ponuky s uvedením dôvodu vylúčenia a lehoty, v ktorej môže byť podaná námietka

### Vyhodnocovanie návrhov na plnenie kritérií, kritériá na hodnotenie ponúk a pravidlá ich uplatnenia

* 1. Komisia zriadená obstarávateľom v súlade so ZVO vyhodnotí ponuky uchádzačov, ktoré neboli vylúčené, a to podľa kritérií určených v oznámení o vyhlásení verejného obstarávania, výzve na predloženie ponuky a na základe pravidiel ich uplatnenia v zmysle týchto súťažných podkladov.
	2. **Kritériá na hodnotenie ponúk**
		1. Ponuky uchádzačov sa budú vyhodnocovať v súlade s § 44 ods. 3 písm. c) ZVO na základe **najnižšej ceny** **bez DPH za predmet zákazky** (ďalej len „Najnižšia cena bez DPH“).
		2. Uchádzač v Návrhu na plnenie kritérií (príloha č. 1 týchto súťažných podkladov) uvedie ceny (jednotkové ceny) vyjadrené v EUR bez DPH zaokrúhlené na maximálne dve desatinné miesta. V prípade, že ceny uvedené uchádzačom v Návrhu na plnenie kritérií budú obsahovať viac desatinných miest, obstarávateľ tieto v Návrhu na plnenie kritérií (ako aj v návrhu Zmluvy) zaokrúhli matematicky na dve desatinné miesta.

K cenám bez DPH sa bude v priebehu dodávok pripočítavať DPH vždy podľa platných a účinných právnych predpisov SR bez ohľadu na to, či pôjde o dodávku od podnikateľa prevádzkujúceho podnikanie v SR, v členskom štáte EÚ alebo mimo územia EÚ.

* + 1. Ponuky budú vyhodnocované len podľa kritérií na vyhodnotenia ponúk uvedených v pododseku 26.2.1 týchto súťažných podkladov a vo výzve na predkladanie ponuky.
	1. **Pravidlá vyhodnotenia ponúk**
		1. Do procesu vyhodnocovania ponúk budú zaradené len tie ponuky, ktoré spĺňajú požiadavky obstarávateľa definované v oznámení o vyhlásení verejného obstarávania a v týchto súťažných podkladoch.
		2. Obstarávateľ vyhodnotí na základe kritéria špecifikovaného v pododseku 26.2.1 týchto súťažných podkladov všetky ponuky zaradené do procesu vyhodnocovania ponúk.
		3. Finálne zostavenie poradia konečných ponúk sa uskutoční po ukončení rokovaní s uchádzačmi v zmysle bodu 27. týchto súťažných podkladov a po vyhodnotení predložených konečných ponúk.

**Pravidlá pre vyhodnotenie ponúk**

* + 1. Kritérium Najnižšia cena bez DPH sa bude hodnotiť tak, že obstarávateľ vypočíta *Celkové náklady na nákup routrov (zostáv komponentov), náhradných dielov a servisných služieb* podľa vzorca uvedeného v Návrhu na plnenie kritérií, ktorý tvorí prílohu č. 1 týchto súťažných podkladov.
		2. Poradie úspešnosti ponúk bude zostavené na základe matematického poradia podľa výšky *Celkových nákladov na nákup routrov (zostáv komponentov), náhradných dielov a servisných služieb*, pričom **najvýhodnejšia ponuka** (t. j. ponuka s Najnižšou cenou bez DPH ) **bude tá, ktorá dosiahla najnižšiu hodnotu pre *Celkové náklady na nákup routrov (zostáv komponentov), náhradných dielov a servisných služieb***, t. j. úspešným uchádzačom sa stane ten uchádzač, ktorého ponuka pri vyhodnotení ponúk dosiahla pre *Celkové náklady na nákup routrov (zostáv komponentov), náhradných dielov a servisných služieb* najnižšiu hodnotu (číslo).

### Spôsob a zásady rokovania s uchádzačmi o ponukách

* 1. Obstarávateľ začne rokovania o ponukách so všetkými uchádzačmi, ktorých základné ponuky boli hodnotené v zmysle bodu 23. a nasl. týchto súťažných podkladov, a ktoré neboli vylúčené, a to na základe písomného pozvania ​​na rokovanie o ponuke, v ktorom obstarávateľ uvedie aspoň dobu, miesto a jazyk rokovaní (slovenský alebo český).
	2. Obstarávateľ si vyhradzuje právo uskutočniť rokovania v niekoľkých po sebe nasledujúcich etapách.
	3. Obstarávateľ je povinný písomne informovať všetkých uchádzačov o každej zmene technických alebo iných požiadaviek, ktoré vyplynuli z rokovaní.
	4. Uchádzač bude na každé rokovanie včas pozvaný (prostredníctvom systému JOSEPHINE), ak nebude termín ďalšieho rokovania dohodnutý v rámci rokovaní. Na rokovanie bude uchádzač riadne pozvaný formou výzvy (pozvánky), v ktorej musí byť uvedené aspoň dátum a miesto konania rokovania a aspoň všeobecne vymedzený predmet rokovania. Pozvánka môže obsahovať pozvanie aj na viaceré rokovania. Povinnosť pozvať uchádzača na rokovanie formou výzvy (pozvánky) sa neuplatní, ak vzal uchádzač termín a miesto ďalšieho rokovania na vedomie pri predchádzajúcom rokovaní alebo ak sa rokovanie uskutočňuje dištančne, a to písomne prostredníctvom systému JOSEPHINE. Obstarávateľ si vyhradzuje právo zmeny termínu rokovania.
	5. Za uchádzača sa môže jedného osobného rokovania zúčastniť najviac päť osôb, ak sa strany nedohodnú inak, t. j. že obstarávateľ umožní vyšší počet osôb, z ktorých vždy aspoň jedna osoba musí byť oprávnená konať v mene uchádzača (napr. štatutárny orgán alebo iná osoba oprávnená konať v mene uchádzača), pričom je povinná preukázať sa obstarávateľovi, ako aj jej oprávnenie konať v mene uchádzača (napr. predložením príslušnej plnej moci) a odsúhlasiť (napr. podpisom) so záväznými účinkami príslušný protokol z rokovania (zápisnicu).
	6. Obstarávateľ je oprávnený jednať o ponukách so všetkými uchádzačmi oddelene – individuálne. Obstarávateľ v priebehu rokovania zabezpečí rovnaké zaobchádzanie s každým uchádzačom a neposkytne žiadnemu z nich informácie spôsobom, ktorý by zvýhodnil akéhokoľvek z uchádzačov.
	7. Rokovanie môže byť vedené osobne alebo dištančne (napr. písomne prostredníctvom elektronickej komunikácie prostredníctvom systému JOSEPHINE, prostredníctvom telekonferenčného hovoru alebo video hovoru). V prípade dištančného písomného rokovania je záujemca (uchádzač) povinný vždy v primeranej lehote zareagovať na obsah prijatej správy. Obstarávateľ je oprávnený stanoviť lehotu pre reakciu záujemcu (uchádzača) pri dištančnom rokovaní, napr. lehotu na odpoveď na prijatú správu/žiadosť lehotu na odsúhlasenie zápisnice z rokovania alebo uvedenia pripomienok.
	8. Predmetom rokovania môžu byť všetky aspekty predmetu plnenia zákazky, a to na základe rozhodnutia obstarávateľa, najmä technické, administratívne a finančné podmienky. O každom rokovaní s uchádzačom spíše obstarávateľ zápisnicu, ktorá bude obsahovať predmet rokovania a dohody, ktoré strany uzavreli v rámci rokovaní, dátum rokovania a jeho výsledok. Zápisnicu odsúhlasí (napr. jej podpisom) obstarávateľ (resp. obstarávateľom poverená osoba), ako aj zástupca uchádzača oprávnený konať v jeho mene. Prílohou zápisnice je vždy zoznam účastníkov rokovania (prezenčná listina), do ktorej sa zapíšu všetci jeho účastníci. Údajmi obsiahnutými vo vzájomne odsúhlasenej zápisnici je uchádzač viazaný a tieto údaje sú určujúce pre úpravy uchádzačom predloženej základnej ponuky, ak nebudú v ďalších etapách rokovaní dohodnuté odlišné podmienky, t. j. že neskoršie dojednania uvedené v odsúhlasenej zápisnici nahrádzajú predchádzajúce dohody a zároveň tieto dojednania nahrádzajú (aktualizujú) ponuku uchádzača predloženú do súťaže v tých častiach, ktoré sú dotknuté dohodami uzatvorenými na rokovaní.
	9. Obstarávateľ si vyhradzuje právo nerokovať s uchádzačom, ktorý sa najmenej v dvoch prípadoch nedostavil na rokovanie. V takom prípade bude obstarávateľ pre účely vyhodnotenia vychádzať z jeho poslednej komplexnej (aktualizovanej) predloženej ponuky.
	10. Obstarávateľ písomne oznámi uchádzačom ukončenie rokovania a vyzve ich na predkladanie konečných ponúk. Výzva na predkladanie konečných ponúk, ktorú obstarávateľ súčasne písomne (prostredníctvom systému JOSEPHINE) pošle uchádzačom, bude obsahovať lehotu na predkladanie konečných ponúk, miesto kde sa ponuky predkladajú, jazyk alebo jazyky, v ktorých možno predkladať ponuky, miesto, dátum a čas otvárania ponúk. Pre konečné ponuky uchádzačov sa najmä na prípravu, vyhotovenie, jazyk, uvádzanie hodnôt a obsah konečnej ponuky, ako aj na predkladanie a označenie konečnej ponuky primerane použijú príslušné ustanovenia Častí III. a IV. týchto súťažných podkladov s výnimkou dokladov požadovaných podľa ustanovení odseku 14.1 písm. b), c) a d), ak platnosť týchto dokladov nebola zmenená (t. j. tieto sú stále aktuálne a platné), t. j. uvedené doklady nie je potrebné opätovne predkladať ak sú tieto aktuálne a platné, pričom obsah konečnej ponuky (vrátane návrhu zmluvy) musí zodpovedať výsledkom rokovania o ponuke s uchádzačom a musí zahŕňať okrem údajov, ktoré už boli obsiahnuté v základnej ponuke a neboli dotknuté výsledkami rokovaní, všetky dojednania vyplývajúce zo zápisníc z rokovania s uchádzačom.
	11. Neakceptovanie výsledkov rokovaní a všetkých dohôd vyplývajúcich zo zápisníc z rokovaní a požiadaviek obstarávateľa stanovených v súťažných podkladoch, alebo jednostranné zmeny zmluvných podmienok zo strany uchádzača nad rámec zmien dohodnutých v rámci rokovaní budú považované za nesplnenie podmienok súťaže a neposkytnutie riadnej súčinnosti potrebnej na uzavretie zmluvy v zmysle § 56 ods. 8 ZVO.
	12. Pokiaľ v rámci rokovaní podľa bodu 27. týchto súťažných podmienok nedôjde medzi obstarávateľom a uchádzačom k dohode o zmene zmluvných podmienok v návrhu zmluvy, ktoré boli označené ako rokovateľné, platia pôvodné zmluvné podmienky, ktoré sú obsiahnuté v týchto súťažných podkladov v časti C. Obchodné podmienky zabezpečenia predmetu zákazky. Pre vylúčenie pochybností sa uvádza, že zmenou zmluvných podmienok nie sú zrejmé chyby v písaní a počítaní uvedené v návrhu zmluvy.

### Informácia o výsledku vyhodnotenia ponúk

* 1. Ak nedošlo k predloženiu dokladov preukazujúcich splnenie podmienok účasti skôr alebo ak sa vyhodnotenie splnenia podmienok účasti uskutočňuje po vyhodnotení ponúk, obstarávateľ po vyhodnotení ponúk vyhodnotí splnenie podmienok účasti uchádzačom, ktorý sa umiestnil na prvom mieste v poradí. Obstarávateľ môže vyhodnotiť splnenie podmienok účasti aj u ďalších uchádzačov v poradí. Obstarávateľ vyhodnotí spôsobom podľa prvej a druhej vety aj splnenie požiadaviek na predmet zákazky, ak neboli vyhodnotené skôr. Obstarávateľ písomne požiada uchádzačov o predloženie dokladov preukazujúcich splnenie podmienok účasti v lehote nie kratšej ako päť pracovných dní odo dňa doručenia žiadosti a vyhodnotia ich podľa § 40 ZVO. Požiadavky na predmet zákazky obstarávateľ vyhodnotí podľa § 53 ZVO.
	2. Obstarávateľ po vyhodnotení ponúk, po skončení postupu podľa odseku 28.1 týchto súťažných podkladov a po odoslaní všetkých oznámení o vylúčení uchádzača, záujemcu alebo účastníka, bezodkladne písomne oznámi všetkým dotknutým uchádzačom výsledok vyhodnotenia ponúk vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Dotknutým uchádzačom je uchádzač, ktorého ponuka sa vyhodnocovala, vylúčený uchádzač, ktorému plynie lehota na podanie námietok proti vylúčeniu, a uchádzač, ktorý podal námietky proti vylúčeniu, pričom úrad o námietkach zatiaľ právoplatne nerozhodol. Úspešnému uchádzačovi alebo uchádzačom oznámi, že jeho ponuku alebo ponuky prijímajú. Neúspešnému uchádzačovi oznámi, že neuspel a dôvody neprijatia jeho ponuky. Informácia o výsledku vyhodnotenia ponúk zasielaná dotknutým uchádzačom obsahuje najmä
		1. identifikáciu úspešného uchádzača alebo uchádzačov,
		2. informáciu o charakteristikách a výhodách prijatej ponuky alebo ponúk,
		3. výsledok vyhodnotenia splnenia podmienok účasti u úspešného uchádzača, ktorý obsahuje informácie preukazujúce splnenie podmienok účasti týkajúcich sa finančného a ekonomického postavenia a technickej spôsobilosti alebo odbornej spôsobilosti vrátane identifikácie osoby poskytujúcej finančné zdroje podľa § 33 ods. 2 a osoby poskytujúcej technické a odborné kapacity podľa § 34 ods. 3 ZVO,
		4. lehotu, v ktorej môže byť doručená námietka.

### Uzatvorenie zmluvy

* 1. Po oznámení o prijatí ponuky úspešnému uchádzačovi, uzatvorí obstarávateľ Zmluvu, pričom bude postupovať podľa § 56 ZVO.
	2. Obstarávateľ uzatvorí predmetnú Zmluvu, pričom uzavretá Zmluva nesmie byť v rozpore so súťažnými podkladmi a s konečnou ponukou predloženou úspešným uchádzačom.
	3. Úspešný uchádzač bude vyzvaný obstarávateľom na poskytnutie riadnej súčinnosti potrebnej na uzavretie Zmluvy tak, aby mohla byť uzatvorená do 10 pracovných dní odo dňa uplynutia lehoty podľa § 56 ods. 2 až 7 ZVO.
	4. Úspešný uchádzač doručí obstarávateľovi upravený návrh Zmluvy, a to v primeranej lehote určenej obstarávateľom, ak nebude lehota určená na základe vzájomnej dohody. Upravený návrh Zmluvy musí zodpovedať konečnej ponuke. Obstarávateľ zamietne upravený návrh Zmluvy, ak nezodpovedá konečnej ponuke alebo ak obsahuje iné údaje, ako boli uvedené v konečnej ponuke uchádzača. V takom prípade stanoví obstarávateľ primeranú lehotu na úpravu, či doplnenie návrhu Zmluvy. Neakceptovanie výsledkov rokovaní a všetkých dohôd vyplývajúcich zo zápisníc z rokovaní a požiadaviek obstarávateľa stanovených v súťažných podkladoch alebo jednostranné zmeny zmluvných podmienok zo strany uchádzača nad rámec zmien dohodnutých v rámci rokovaní budú považované za nesplnenie podmienok súťaže a neposkytnutie riadnej súčinnosti potrebnej na uzavretie zmluvy v zmysle § 56 ods. 8 ZVO.
	5. Úspešný uchádzač, ktorého ponuka bude prijatá, predloží návrh Zmluvy v štyroch rovnopisoch, v súlade s odsekom 29.4 týchto súťažných podkladov, pričom každá zo zmluvných strán dostane dva rovnopisy. Predložený návrh Zmluvy musí byť v súlade s obchodnými a zmluvnými podmienkami obstarávateľa a predloženou konečnou ponukou, nesmie obsahovať podmienky nezlučiteľné s požiadavkami obstarávateľa uvedeným v týchto súťažných podkladoch a v oznámení o vyhlásení verejného obstarávania.
	6. Úspešný uchádzač je povinný predložiť obstarávateľovi pred uzatvorením Zmluvy kópiu osvedčenia o registrácii pre daň z pridanej hodnoty s identifikačným číslom (IČ DPH), prípadne obdobný doklad, resp. čestné vyhlásenie, že nie je platiteľom dane z pridanej hodnoty.
	7. Úspešný uchádzač je povinný predložiť obstarávateľovi pred uzatvorením zmluvy kópiu osvedčenia o registrácii a pridelení daňového identifikačného čísla s daňovým identifikačným číslom (DIČ), prípadne obdobný doklad, resp. čestné vyhlásenie, že nie je platiteľom dane.
	8. Obstarávateľ požaduje, aby úspešný uchádzač v rámci poskytnutia súčinnosti podľa § 56 ods. 8 ZVO najneskôr v čase uzavretia Zmluvy uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, a to do príslušnej prílohy Zmluvy.
	9. Obstarávateľ upozorňuje, že podľa § 11 ZVO obstarávateľ nesmie uzavrieť Zmluvu s uchádzačom, ktorý má povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „Register“), uchádzačom, ktorého subdodávateľ a subdodávateľ podľa osobitného predpisu má povinnosť zapisovať sa do Registra a nie je zapísaný, uchádzačom, ktorý má povinnosť zapisovať sa do Registra a ktorého konečným užívateľom výhod zapísaným v Registri je osoba podľa § 11 ods. 1 písm. c) ZVO a uchádzačom, ktorého subdodávateľ a subdodávateľ podľa osobitného predpisu, ktorí majú povinnosť zapisovať sa do Registra, majú v Registri zapísaného konečného užívateľa výhod, ktorým je osoba podľa § 11 ods. 1 písm. c) ZVO.

# B. Opis predmetu zákazky (Technické zadanie)

Opis predmetu zákazky (Technické zadanie) je uvedený v prílohe č. 6 týchto súťažných podkladov.

# C. Obchodné podmienky zabezpečenia predmetu zákazky

Výsledkom predmetu zákazky budú Zmluvy na realizáciu predmetu zákazky medzi obstarávateľom a úspešným uchádzačom podľa § 56 ZVO:

* Rámcová zmluva o dodaní HW a SW (telemetrické routery a softvér na ich hromadnú správu) (Rámcová dohoda 1),
* Rámcová zmluva o poskytovaní služby servis a údržba virtuálnej privátnej telemetrickej siete (GSM/UMTS) (Rámcová dohoda 2),
* Zmluva o externom pripojení s tretími stranami (Zmluva 3)
* Zmluva o zabezpečení plnenia bezpečnostných opatrení a notifikačných povinností (Zmluva 4).

Rámcová dohoda 1, ktorej predmetom je realizácia predmetu zákazky spolu s jej prílohami tvorí prílohu č. 7 týchto súťažných podkladov ako skomprimovaný súbor formátu zip.

Rámcová dohoda 2, ktorej predmetom je realizácia predmetu zákazky spolu s jej prílohami tvorí prílohu č. 8 týchto súťažných podkladov ako skomprimovaný súbor formátu zip.

Zmluva 3, tvorí prílohu č. 9 týchto súťažných podkladov ako skomprimovaný súbor formátu zip.

Zmluva 4, tvorí prílohu č. 10 týchto súťažných podkladov ako skomprimovaný súbor formátu zip.

# D. Prílohy

**Príloha č. 1 Návrh na plnenie kritérií**

**Príloha č. 2 Vyhlásenie skupiny dodávateľov so splnomocnením**

**Príloha č. 3 Čestné vyhlásenie – súhlas s podmienkami**

**Príloha č. 4 Špecifikácia podmienok účasti**

**Príloha č. 5 Pravidlá pre elektronickú komunikáciu v systéme JOSEPHINE**

**Príloha č. 6 Opis predmetu zákazky (Technické zadanie)**

**Príloha č. 7 Rámcová zmluva o dodaní HW a SW (telemetrické routery a softvér na ich hromadnú správu)**

**Príloha č. 8 Rámcová zmluva o poskytovaní služby servis a údržba virtuálnej privátnej telemetrickej siete (GSM/UMTS)**

**Príloha č. 9 Zmluva o externom pripojení s tretími stranami**

**Príloha č. 10 Zmluva o zabezpečení plnenia bezpečnostných opatrení a notifikačných povinností**